open-index/open-wikipedia-markdown huggingface dataset:
Telesilla

**Telesilla**  () bola grécka poetka v 5. storočí pred Kr.
 
Telesilla, lyrická poetka z Argosu, tvorila v 1. polovici 5. storočia pred Kr. Zachovali sa od nej len nepatrné zlomky hymnov k Apolónovi a Artemide (zrejme len 9 fragmentov). Je po nej pomenovaný telesillejský verš. Hovorilo sa o nej, že svojimi básňami, podobne ako básnik Tyrtaios, povzbudzovala mužov k vojenskej udatnosti. Preslávila sa však hlavne tým, že zachránila svoje mesto, keď po pobití mužov spartským kráľom Kleomenom I. v bitke pri obci Sépeia povolala do zbrane ženy.
 
Túto udalosť zaznamenal cestovateľ Pausanias vo svojej sprievodcovskej príručke po Grécku: *„Za divadlom stojí svätyňa [[Afrodita|Afrodity]] a pred sochou je znázornená na stĺpe skladateľka piesní (poetka) Telesilla. Pri nohách jej ležia zvitky, sama sa ale díva na prilbu v ruke, hodlajúc si ju nasadiť na hlavu. Táto Telesilla sa svojho času tešila veľkej sláve medzi ženami a ešte viac bola oceňovaná pre svoje básne. Kedysi postihla Argejčanov nevýslovná porážka pričinením Kleomena, syna [[Anaxandridas II.|Anaxandrida]], a Lakedaimončanov. Jedna časť mužov padla v boji, následne zahynuli tí, ktorí sa uchýlili do Argovho hája; najskôr totiž vyšli podľa dohody, ale hneď ako poznali, že boli oklamaní, zahynuli v horiacom háji. Potom Kleomenes viedol Lakedaimončanov do Argosu zbaveného mužov. Telesilla však zvolala otrokov a tých, ktorí pre svoj mladistvý vek alebo starobu neboli schopní nosiť zbrane, a vyviedla ich za hradby, sama potom nazhromaždila zbrane, koľko ich zostalo po domoch, a tiež zbrane z chrámov, ozbrojila nimi najstatočnejšie ženy a takto ozbrojené zoradila tam, odkiaľ, ako dúfala prídu nepriatelia. Keď potom Lakedaimončania prišli na dosah, nezľakli sa ženy vojenského pokriku, zrazili sa naopak s nepriateľom a chrabro bojovali; vtedy Lakedaimončania uvažovali, že ak ženy vyvraždia, bude ich úspech hanebný, ak však budú sami v bitke porazení, bude to porážka k hanbe, i vzdali sa ženám.“*
 
Historik Herodotos však uvádza, že sa v meste Argos po bitke pri obci Sépeia (blízko Tiryntu, v roku 494 pred Kr.) dostali k moci údajne otroci. Podľa Plutarcha to bolo zrejme hanlivé označenie pre miestnych demokratov, ktorých na obranu proti Sparťanom zvolala poetka Telesilla, možno prvá *„revolucionárka“* v európskych dejinách.

Ukážka fragmentu verša hymnu k Artemide:

::- text v starogréčtine

## Referencie a bibliografia

 

Kategória:Básnici starovekého Grécka
Kategória:Ženy starovekého Grécka
Filippi

**Filippi** (novogr. Φίλιπποι - *Filippi*) je sídelná jednotka v Grécku, ktorá sa nachádza vo východnej Makedónii. Je súčasťou Kavaly a v roku 2011 tu žilo 11 711 obyvateľov. Obec, v súčasnosti bez väčšieho významu, sa rozkladá na rozsiahlych ruinách antického mesta **Filippoi**, ktoré vzniklo pri ťažbe zlata v pohorí Pangaion. 

Tunajšia staroveká archeologická lokalita bola v roku 2016 zapísaná na zoznam svetového kultúrneho dedičstva UNESCO. 

## Dejiny
Svoje meno mesto získalo po Filipovi II. Macedónskom, ktorý ho na čas ovládol v roku 366 pred Kr. Najviac ho však preslávila bitka v roku 42 pred Kr. v ktorej Octavianus s Antoniom porazili Caesarových vrahov Cassia a Bruta. Neskôr bolo mesto osídlili rímski vojenskí vyslúžilci a úplne ho porímčili. Jeho význam ešte umocňovala poloha pri "transbalkánskej" ceste Via Egnatia. 

## Pamiatky
Pozostatky antického mesta sú impozantné a nachádzajú sa po oboch stranách cesty Via Egnatia, ktorá doteraz slúži svojmu účelu. Zvyšky fóra sú obklopené verejnými budovami, niekoľkými chrámami a gréckym divadlom. 
* Staroveké grécke divadlo pochádza z roku 357 pred Kr. Bolo obnovené v roku 1957 a každoročne sa tu usporadúva festival, ktorý je najvýznamnejšou kultúrnou akciou obce.
* Osemboký chrám pochádza z doby okolo roku 400 a je tu aj niekoľko neskorších bazilík. Najvýznamnejšie sú ruiny baziliky B, mohutnej stavby vybudovanej po vzore Chrámu Hagia Sofia v Konštantínopole niekedy okolo roku 560.
* Niekoľko pamiatok pripomína pobyt apoštola Pavla, ktorý tu v roku 51 založil prvú kresťanskú komunitu v Európe. Zvláštny pôvab má novodobý kostolík Agia Lýdia severne od Filippoi, ktorý leží blízko potoka, kde sv. Pavol krstil prvých kresťanov. Miesto je opatrené malým stavidlom a je stále používané na pravoslávny spôsob.

## Galéria

The imposing basilica next to the Forum and its gagantic pillars, also known as Basilica B, Philippi (7272724998).jpg|bazilika B
Ancient Theatre, built by Philip II in the 4th century BC and later reconstructed by the Romans, Philippi (7272295740).jpg|amfiteáter
The Forum, Philippi (7272795358).jpg|fórum
Philippi city center.jpg|centrum antického mesta


## Partnerské mestá
*  Čačak, Srbsko

## Zdroj

Kategória:Lokality Svetového dedičstva v Grécku
Kategória:Archeologické lokality v Grécku
Kategória:Obce v Grécku
Lavaux

**Lavaux** [vyslov: lavo] je vinárska oblasť rozkladajúce sa vo švajčiarskom kantóne Vaud, na severnom pobreží Ženevského jazera. 

Vinárska oblasť je približne vymedzená mestom Lausanne na západe a hradom Chillon na východe a ich plocha presahuje výmeru 800 hektárov. Terasovité polia na slnečných južných svahoch tu začali vznikať v 12. storočí, kedy bola táto oblasť pod kontrolou benediktínskych a cisterciánskych kláštorov, avšak víno sa tu pestovalo už v období starovekého Ríma. 

Od roku 2007 sú tunajšie terasovito upravené svahy zapísané na zozname svetového dedičstva UNESCO.

## Ochranné označenie pôvodu
Tunajšie vína sú zahrnuté do programu *Appellations d'origine contrôlée* (AOC, ochranného označenia pôvodu tovaru vo Francúzsku a Švajčiarsku) s registrovanými označeniami Lutry, Villette, Epesse, Calamine Grand Cru, Dézaley Grand Cru, St-Saphorin, Chardonne a Vevey-Montreux. Pestujú sa tu okrem iného odrody Chardonnay, Rulandské biele, Gamay a Rulandské modré. AOC je vymedzené na území 10 obcí (Bourg-en-Lavaux, Chardonne, Chexbres, Corseaux, Corsier-sur-Vevey, Jongny, Lutry, Puidoux, Rivaz, Saint-Saphorin). 

## Fotogaléria

Vignoble de Rivaz.jpg
View from the Lavaux.jpg
Saint Saphorin en Lavaux.jpg
2012-08-12 11-24-46 Switzerland Canton de Vaud Epesses.JPG


## Referencie


## Iné projekty

## Externé odkazy
* www.lavaux.ch – Un patrimoine vaudois

## Zdroj

Kategória:Vinohradnícke oblasti
Kategória:Lokality Svetového dedičstva vo Švajčiarsku
Kategória:Geografia Švajčiarska
Kategória:Vaud
Khmérska ríša

náhľad|Juhovýchodná Ázia okolo roku 900 po Kr. (Khmérska ríša je znázornená červenou)

**Khmérska ríša** (iné názvy: **Kmérska ríša** ,**Ríša** **K**(**h**)**mérov**, **K**(**h**)**mérske** **kráľovstvo**, **Angkór** **Angkor**, [varianty pozri v článku Angkór], **Angkorské**/**Angkórske** **kráľovstvo**, **Angkorská**/**Angkórska** **ríša**, **Kambudžadéša** **Kambudža**,, **Kambodža**) bol khmérsky štát s centrom v dnešnej Kambodži, ktorý existoval vo 8./9. až 14./15. storočí po Kr. 

Štát založil na prelome 8. a 9. storočia kráľ Džajavarman II. v časti dnešnej Kambodže a Vietnamu. Zaviedol silný byrokratický systém, za jeho vlády sa stavali chrámové komplexy a monumenty a bolo zavedené štátne náboženstvo – kult Dévarádžu, t.&nbsp;j. božského vládcu. Kult bol zmesou hinduizmu a predhinduistických miestnych vier. Podľa tohto kultu každý kráľ vybudoval nový chrám na novom vrchu a chrám jeho zomretého predchodcu sa stal mauzóleom.

V polovici 9. storočia sa územie Khmérskej ríše výrazne zväčšilo, takže okrem dnešnej Kambodže zaberala aj časti dnešného Vietnamu, Thajska a Laosu. Kráľ Jašórvarman I. koncom 9. storočia založil hlavné mesto Jašódharapura. Bezprostredne na juh od Jašódharapury (resp. v Jašódharapure) v 12. storočí vznikol chrámový komplex Angkór Vat, ktorý podľa legiend stavalo 50 000 ľudí 50 rokov. Do stavieb chrámov ako bol napr. Angkór Vat boli v 12. stor. zapojení remeselníci z celého štátu a hlavnou pracovnou silou boli nekvalifikovaní roľníci. Koncom 12. storočia nepriatelia vypálili hlavné mesto, preto po ich porážke približne na jeho mieste (ale sčasti trochu severnejšie) vzniklo nové hlavné mesto, označované ako Angkór Thom (najmä spočiatku sa naďalej používal aj názov Jašódharapura). Mesto malo tvar štvorca, bolo obklopené hradbami a vodnou priekopou. Na prelome 12. a 13. storočia Khmérska ríša zaberala aj časti Malajska.

V 13. a 14. nastal úpadok ríše, vyskytovala sa malária a obyvateľstvo v náboženskej oblasti prešlo na théravádový budhizmus (ktorý ľudí viac orientuje na indivíduum než na spoločnosť). Na prelome 14. a 15. storočia bolo hlavné mesto niekoľkokrát dobyté susedným thajským kráľovstvom Ajuthajá, definitívne dobytie nastalo v roku 1431.

## Zdroje

## Iné projekty

Kategória:Dejiny Kambodže
Kostoly mieru

**Kostoly mieru** ( *Kościół Pokoju*,  *Friedenskirchen*) je označenie pre tri drevené kostoly, ktoré vznikli v päťdesiatych rokoch 17. storočia v sliezskych mestách Jawor, Świdnica a Głogów.

## Dejiny
Kostoly sú pomenované podľa vestfálskeho mieru, ktorý bol podpísaný v roku 1648. Protestantské Švédsko donútilo cisára Ferdinanda III., aby sa v mierovej zmluve zaviazal, že umožní luteránom v Sliezsku prevádzkovať bohoslužby v kostoloch, ktoré si veriaci na vlastné náklady postavia. Podmienkou bolo, aby boli chrámy vybudované bez tehál, tj. iba z dreva, hliny a slamy, aby sa nachádzali mimo mesta, ale na dostrel dela od hradieb (nemohli tak byť využité k ozbrojenému odporu) a aby nemali veže ani zvony. V roku 1652 vznikol kostol *Božia chyža* (*Hütte Gottes*) v Głogówe, roku 1655 kostol sv. Ducha v Jawori a 1657 kostol sv. Trojice vo Świdnici. Kostol v Głogówe vyhorel v roku 1758 a nebol už obnovený, zvyšné dva sa zachovali a za pruskej nadvlády boli rozšírené o zvonicu. 
Po rekonštrukcii boli v roku 2001 vďaka svojim unikátnym barokovým interiérom zapísané na zoznam svetového dedičstva UNESCO.

Kostol mieru vo Świdnici je najväčším hrázdeným kostolom v Európe, je dlhý 44 metrov a zmestí sa do neho sedem a pol tisíc ľudí. Je tiež známy svojim organom a každoročne sa tu koná festival skladieb Johanna Sebastiana Bacha. V roku 1989 sa tu konala bohoslužba za poľsko-nemecké zmierenie, ktorého sa zúčastnili Tadeusz Mazowiecki a Helmut Kohl. 
Kostol mieru v Jawori je dlhý 43 metrov a vysoký 15 metrov, má kapacitu šesť tisíc osôb.

## Fotogaléria

Kosciol pokoju w swidnicy wisnia6522.jpg|kostol vo Świdnici
Swiątynia Pokoju w Jaworze - 191.jpg|kostol v Jawori
ChurchOfPeace Jawor Wiki.png|interiér kostola v Jawori
Swidnica - Kosciol Pokoju- wnetrze 01.jpg|interiér kostola vo Świdnici


## Referencie


## Literatúra
* ALTOVÁ Blanka, NEŠPOR Zdeněk R.: „Architektura omezení. Středoevropské protestantské kostely v éře protireformace v komparativní perspektivě I.“  *Lidé města - Urban People*, 2013 (15), č. 1, s. 95-109.
* Gruk, Wojciech: Silesian Churches of Peace and the Royal Hungarian Articular Churches. Possible Legal and Architectural Relations. In: *Protestantischer Kirchenbau der Frühen Neuzeit in Europa. Grundlagen und neue Forschungskonzepte. — Protestant Church Architecture in Early Modern Europe. Fundamntals and New Research Approaches.* Regensburg, 2015, s. 333-343.

## Externé odkazy
* Oficiálna stránka kostola vo Svidnici
* Oficiálna stránka kostola v Jawori
* Fotogaléria kostolov mieru - www.jezisuvkostel.estranky.cz, 2. 10. 2008) 

## Zdroj

Kategória:Drevené kostoly v Poľsku
Kategória:Evanjelické kostoly
Kategória:Lokality Svetového dedičstva v Poľsku
Kategória:Sliezsko
Sakrálna stavba

náhľad|Sakrálna stavba: svätyňa Bába v Haife

**Sakrálna stavba** (z latinského *Sacer* – „svätý“) je stavba slúžiaca pre výhradne náboženské alebo rituálne úkony. Sakrálne stavby boli zároveň vyjadrením umeleckej vyspelosti a duchovnej kultúry národa a dodnes patria k významným historickým a architektonickým pamiatkam. Vo väčšine prípadov ide o stále živé stavby, dodnes slúžiace svojmu pôvodnému účelu – náboženskému kultu. Výnimku tvoria synagógy, ktoré v súčasnosti patria k najohrozenejším sakrálnym pamiatkam.

## V kresťanstve

Existuje mnoho rôznych druhov náboženských stavieb; napr. v kresťanstve sakrálna stavba slúži na uctievanie a chválu Boha – môže sa jednať o katedrálu, kostol, kaplnku, božie muky i kríž pri ceste.

V prípade, že sakrálna stavba už nebude mať toto použitie má ďalšiemu zaobchádzaniu predchádzať obrad odsvätenia.

## Referencie

## Ďalšia literatúra
* Kirchenbaum. In: 

## Iné projekty

## Externé odkazy
* Interfaith Forum on Religion, Art and Architecture  
* Architecture, Culture & Spirituality
* Sacred Architecture 

## Zdroj

Kategória:Náboženská architektúra
Kategória:Náboženské stavby
Socha Rolanda (Brémy)

**Socha Rolanda** je socha z roku 1404 stojaca na Marktplatz v Brémach. Zobrazuje rytiera Rolanda, veliteľa vojsk Karola Veľkého, známeho z Piesne o Rolandovi. Je jedným zo symbolov mesta. 

Figura samotná má výšku 5,47 m. Celkovo socha dosahuje výšku 10,21 m a je tak najväčšou voľne stojacou stredovekou sochou v Nemecku.

Od roku 1973 je pamiatkovo chránená, od roku 2004 je spolu s radnicou zapísaná na zozname svetového dedičstva UNESCO.

Po Rolandovi bola pomenovaná celá rada inštitúcií, lodí ap. Motív Rolanda bol použitý aj na poštových známkach a minciach.

## Referencie


## Iné projekty

## Externé odkazy
* Socha Rolanda na portáli Bremen turizme

## Zdroj

Kategória:Lokality Svetového dedičstva v Nemecku
Kategória:Sochy
Kategória:Brémy
Samonabíjacia karabína Simonov 45

**Samonabíjacia karabína Simonov 45** (, Samozarjadnyj karabin sistema Simonova, 1945) je samonabíjacia karabína skonštruovaná v roku 1943 Sergejom Simonovom, ktorá používa náboje 7,62 × 39 mm. Ide o spoľahlivú a relatívne lacnú zbraň jednoduchšej konštrukcie. SKS bola najprv vyrábaná a používaná Sovietskym zväzom, ale neskôr vo veľkom vyvážená aj vyrábaná rôznymi krajinami. Medzi jej charakteristické vlastnosti patrí trvalo pripevnený skladací bajonet a sklopný pevný zásobník. Vzhľadom k tomu, že SKS postrádala schopnosť selektívne paľby a jej zásobník bol obmedzený na desať nábojov, rýchlo v sovietskych ozbrojených silách v päťdesiatych rokoch 20. storočia zastarala zavedením pušky AK-47. Karabíny SKS však naďalej slúžili u sovietskych pohraničníkov, vnútorných vojsk a druholiniových a záložných jednotiek po celé desaťročia.

SKS bola vyrábaná v zbrojovke v Tule od roku 1945 do roku 1958 a v Iževsku od roku 1953 do roku 1954, kým celková sovietska produkcia dosiahla asi 2,7 milióna karabín. Počas studenej vojny boli milióny ďalších karabín SKS a ich derivátov taktiež vyrábané na základe licencie v Čínskej ľudovej republike a v mnohých krajinách spojených s východným blokom. SKS bola vyvážená v obrovských množstvách a u povstaleckých síl po celom svete si získala obľubu ako ľahká a praktická zbraň, ktorá je napriek konvenčným obmedzeniam pre partizánsku vojnu dostatočná. Od 80. rokov je rad k zohnaní tiež na civilnom trhu v Severnej Amerike, kde zostáva populárna ako lovecká a športová puška. 

## Referencie


## Zdroj

## Iné projekty

Kategória:Poloautomatické pušky
Belianska dolina (Vysoké Tatry)

**Belianska dolina** (, , ) je dolina medzi juhozápadným a južnými hrebeňmi Kriváňa vo Vysokých Tatrách.

Belianskou dolinou steká Beliansky potok z juhozápadného úvalu Kriváňa do Bieleho Váhu. 

## Názov
Vyplýva z priezračnosti potoka, ktorý pramení na svahoch Kriváňa a je možno sekundárne odvodený z pomenovania Bieleho Váhu. Hoci dolina zasahuje pod samotný Kriváň, názov Belianska dolina sa používa zväčša len pre najnižšie partie a horná časť, uzavretá ramenami  Kriváňa, je všeobecne známa ako Veľký žľab.

## Turistika
Je prístupná značkovaným chodníkom z Podbanského,  Troch studničiek a zo Štrbského Plesa – túra na Kriváň.

## Referencie
  

## Iné projekty

## Externé odkazy
* Poloha na turistickej mape 

Kategória:Doliny Vysokých Tatier
Továreň Fagus

**Továreň Fagus** (*Fagus-Werk*) je priemyselný areál v nemeckom meste Alfeld (spolková krajina Dolné Sasko).

Areál zaberajúci plochu 1,88 hektára pre majiteľa obuvníckej firmy Carla Benscheidta navrhli architekti Walter Gropius a Adolf Meyer, členovia združenia Deutscher Werkbund. Ich projekt priniesol revolúciu do podoby továrenských objektov: vytvorili moderné odľahčené pravouhlé budovy s rozsiahlymi sklenenými plochami prepúšťajúcimi množstvo svetla, čo výrazne zvýšilo komfort zamestnancov. Stavba prebehla v rokoch 1911 až 1913, interiéry boli dokončené v roku 1925. 

Továreň stále funguje pod názvom *Fagus-GreCon.* Názov Fagus je odvodený z latinského názvu pre buk, pretože z bukového dreva sa vyrábajú obuvnícke kopytá.

V roku 1946 bol komplex desiatich výrobných hál vyhlásený za národnú kultúrnou pamiatkou, v roku 1984 prešiel odbornou rekonštrukciou a v roku 2011 bol zapísaný na zoznam svetového dedičstva UNESCO. Súčasťou areálu je aj múzeum výroby topánok.

## Referencie


## Iné projekty

## Externé odkazy
* Oficiálna stránka

## Zdroj

Kategória:Lokality Svetového dedičstva v Nemecku
Kategória:Priemyselné stavby
Kategória:Stavby v Dolnom Sasku
Formula 2

**Formula 2**, oficiálne **FIA Formula 2 Championship**, je šampionát monopostov, ktorý mal premiéru v roku 2017, kedy nahradil jeho predchodcu, šampionát GP2 Series.

Šampionát je navrhnutý tak, aby tímom umožnil cenovo dostupné závody, ktoré sú zároveň veľmi dobrou prípravnou sériou pre jazdcov, ktorí chcú postúpiť do Formuly 1. Všetky tímy vo Formule 2 používajú rovnaké šasi, motor a pneumatiky, čo umožní najlepším jazdcom vyniknúť.

## Závodný víkend
V piatok jazdci absolvujú 45 minútový voľný tréning a následne 30 minútovú kvalifikáciu. Umiestnenie v kvalifikácii rozhoduje o umiestnení jazdca na štartovom rošte sobotného šprintu a nedeľného závodu.

V sobotu je na programe šprint, ktorý pozostáva zo 120km alebo 45 minút, čo nastane skôr.  Poradie jazdcov na štartovom rošte, je na šprinte obrátené na prvých 10. miestach. To znamená, že jazdec ktorý sa kvalifikoval v piatok ako 1., štartuje z 10. miesta a tak ďalej. Počas sobotňajšieho šprintu musí každý jazdec vykonať jeden povinný pitstop a použiť aspoň jednu z každej špecifikácie pneumatík na sucho.

Nedeľňajšie hlavné preteky, sa jazdia na vzdialenosť 170 kilometrov alebo 60 minút, čo nastane skôr. Poradie jazdcov je podľa piatkovej kvalifikácie bez zmeny. 

### Bodovací systém
V hlavnom závode získa body prvých 10 jazdcov, ďalej jazdec, ktorý získal pole position a body získa aj jazdec, ktorý odjazdil najrýchlejšie kolo pretekov za podmienky, že odjazdil aspoň 90% pretekov a skončil v top 10.

V šprinte získa body prvých 8 jazdcov a jazdec, ktorý odjazdil najrýchlejšie kolo pretekov za rovnakých podmienok ako v hlavnom závode.

#### Hlavný závod

#### Šprint

## Technické parametre monopostov

## Víťazi šampionátu
### Šampionát jazdcov

### Šampionát tímov

## Referencie

Kategória:Formula 2
Kategória:Séria pretekov Formuly
Khmérčina

náhľad|Mapa približného rozšírenia khmérskych dialektov

**Khmérčina** alebo **kmérčina** je jazyk Khmérov a úradný jazyk Kambodže. Je to druhý najvýznamnejší jazyk austroázijskej rodiny (po vietnamčine). Je materinským jazykom asi pre 85 % obyvateľov Kambodže a používajú ho aj menšiny v Thajsku a Vietname.

[náhľad|Khmérske nápisy na stene chrámu [Angkór Vat]]

Pri nárečiach sa rozlišuje severozápadná a juhovýchodná skupina, no líšia sa medzi sebou len minimálne. Na literárny jazyk mali výrazný vplyv jazyky sanskrit a páli.

## Písmo
[náhľad|Khmérsky nápis na tabuľke pred budovou kambodžského veľvyslanectva v [Berlíne]]
náhľad|Spoluhlásky khmérskej abecedy

Jazyk má starú literárnu tradíciu. Už od siedmeho storočia sa zapisoval khmérskym písmom. Ide o písmo indického pôvodu, odvodeného od písma boromat, ktoré sa vyvinulo z pálíjskeho písma.

## Gramatika
Khmérčina je značne analytický jazyk. Sufixy a infixy sa zachovali len v niektorých slovách zo starej khmérčiny a prefixy tiež nie sú veľmi časté. Prevládajúci slovosled je podmet – prísudok – predmet. Pri podstatných menách sa nerozlišujú rod a číslo ako gramatické kategórie. Prízvuk býva na poslednej slabike slova.

## Číslovky
náhľad|Khmérske číslice

Číslovkový systém starej khmérčiny bol založený na päťkovom princípe, čo vidno aj v dnešnom jazyku. Číslovky 6 až 9 sa tvoria od výrazu pre číslovku 5 (šesť je doslova „päť jeden“, sedem – „päť dva“...). Khmérske písmo má svoje vlastné číslice. 

V nasledujúcej tabuľke sú uvedené čísla 1 – 10 v arabských a khmérskych čísliciach, ich názov v khmérčine a výslovnosť v IPA.

Číslovky sa nespájajú s podstatnými menami priamo, ale pomocou numeratívov (klasifikátorov). Tento systém je pomerne zložitý. Existujú napríklad numeratívy pre bežných ľudí (នាក់ – *nĕək*), rešpektované osoby (រូប – *rūp*), stromy a podlhovasté predmety (ដើម – *daəm*)...

## Slovná zásoba
Slovná zásoba obsahuje výpožičky zo sanskritu, pálíjskych jazykov, tajských jazykov, čínštiny a vietnamčiny. Počas francúzskej nadvlády v Kambodži (1863 – 1953) mala na khmérčinu značný vplyv aj francúzština.

## Referencie

## Iné projekty

Kategória:Austroázijské jazyky
Kategória:Kambodža
Nakhón

**Nakhón**  (iný prepis: **nakhon**) môže byť:
*slovo mesto po thajsky, častá súčasť geografických názvov, pozri mesto
*(s veľkým N:) starší thajský ekvivalent názvu Angkór 

## Zdroje
San Francisco Bay

thumb|Pohľad na San Francisco Bay z vesmíru

**San Francisco Bay** (iné názvy: **Sanfranciský záliv**, **Sanfranciská zátoka**, (**záliv**/**zátoka**) **San Francisco**) je veľký záliv v Kalifornii. Je dlhý 97 km, široký 5-19 km. Ide o zatopené riečne údolie (ústie) prebiehajúce zhruba paralelne k pobrežiu Tichého oceánu a spojené s Tichým oceánom prielivom nazývaným Golden Gate. Západný a východný breh San Francisco Bay je spojený viacerými mostami a jeden most (Golden Gate Bridge) preklenuje prieliv Golden Gate. Významné ostrovy v zálive sú Treasure, Yerba Buena, Angel a Alcatraz. Na brehoch zálivu leží mesto San Francisco a s ním agregované mestá (Oakland, San José atď.), dopravne pospájané prostredníctvom systému rýchlodráhy Bay Area Rapid Transit (BART).

## Referencie

## Iné projekty

Kategória:Zálivy Tichého oceánu
Kategória:San Francisco
Kategória:Geografia Kalifornie
Robert Christgau

**Robert Christgau** (* 18. apríl 1942, New York, New York, USA) je americký esejista a hudobný kritik. 

Narodil sa v&nbsp;newyorskom Queense a študoval na Dartmouth College, kde získal diplom z angličtiny. Najprv písal poviedky, ale onedlho sa začal venovať športovej žurnalistike. Neskôr sa začal venovať hudobnej tematike a svoje články publikoval napríklad v&nbsp;novinách *The Village Voice*, *Esquire* alebo *New York*. Označil Louisa Armstronga, Thelonious Monka, Chucka Berryho, The Beatles a New York Dolls za päť najväčších hudobných umelcov všetkých čias.

## Referencie


## Externé odkazy
* Oficiálna stránka

## Zdroj

Kategória:Hudobní kritici
Kategória:Ateisti USA
Kategória:Esejisti USA
Kategória:Osobnosti z New Yorku
Vodný útvar

**Vodný útvar** je trvalé alebo dočasné sústredenie vody na zemskom povrchu alebo pod ním (teda v zemskej kôre), najmä ak je charakterizované typickými formami výskytu a znakmi hydrologického režimu. Príklady vodných útvarov sú: vodný tok (alebo jeho časť), jazero, pásmo pobrežnej vody, prameň, podzemná voda (vymedzené množstvo podzemnej vody hydrogeologického kolektora), močiar, vodná nádrž, snehová pokrývka, ľadovec. Vodnými útvarmi sa zaoberá hydrológia a hydrogeografia.

## Zdroj
* §2 zákona č. 364/2004 Z. z. (zákon o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon))
* vodný útvar. In: 

Kategória:Hydrológia
Gever

**Gever** môže byť:
* hebrejsky: chlap, muž; kohút
* sídlo:
** v Holandsku: osada pri mestách Haaren a Oisterwijk v provincii Severné Brabantsko, pozri Gever (osada)
** v Turecku: kurdský názov mesta Yüksekova v provincii Hakkari, pozri Yüksekova (Turecko)
* kurdský názov okresu Yüksekova v provincii Hakkari v Turecku, pozri Yüksekova (okres)
Radim Jančura

**Radim Jančura** (* 12. január 1972 Ostrava) je český podnikateľ a manažér, známy najmä ako zakladateľ a vlastník spoločností Student Agency a RegioJet. Je člen správnej rady Nadačného fondu pre boj proti korupcii a financuje český nadačný fond "Stínové Ředitelství silnic a dálnic".

## Vzdelanie
Absolvoval Elektrotechnickú fakultu (dnes Fakulta elektrotechniky a komunikačných technológií) na Vysokom učení technickom v Brne a získal titul inžinier.

## Podnikanie
Založil, vlastní a riadi spoločnosť Student Agency, ktorá prevádzkuje „žlté“ autobusy, predáva letenky a konkuruje Českým dráham v osobnej železničnej doprave spoločnosťou RegioJet. Je vlastník spoločnosti DPL Real, ktorej patrí brniansky Dům pánů z Lipé.

V roku 2012 inicioval vznik nadačného fondu s názvom „Stínové ŘSD“ (Tieňové riaditeľstvo ciest a diaľnic), ktoré svojou činnosťou poukazuje na chyby v činnosti dopravných staviteľov a najmä štátneho Ředitelství silnic a dálnic. Ako významný dopravca na diaľnici D1 je Radim Jančura dlhodobý kritik ích pomalých rekonštrukcií.

Od 19. apríla 2013 do 1. februára 2018 bol konateľom spoločnosti Tick Tack Taxi.

Dostal mnoho ocenení, napríklad *Podnikatel roku 2005*.

## Referencie


## Iné projekty

## Externé odkazy
* Radim Jančura: Studentský nápad za milióny , Dreamlife.cz
* Životopis, Financnici.cz
* Profil lektora na UK MBA 
;Rozhovory
* Zuzana Luňáková: Interview s Radimom Jančurou pre www.iHNed.cz, 8.6.2009
* David Fábry: Interview s Radimom Jančurou pre www.shekel.cz, 28.2.2010
* Jan Šindelář Rozhovor pre E15 - Radim Jančura: Železnice má obrovskou budoucnost, 19. 9. 2011
* Marek Odstrčilík Rozhovor pro xman.idnes.cz - Radim Jančura: moderní zbojník, jemuž můžete zavolat. 603 446 680, 13. 10. 2011

## Zdroj

Kategória:Českí podnikatelia
Kategória:Českí manažéri
Kategória:Osobnosti z Ostravy
Kategória:Absolventi Vysokého učenia technického v Brne
Hypogeum v Hal Saflieni

**Hypogeum ** (podzemný posvätný priestor) v Hal Saflieni (dnes časť mesta Paola na Malte) je trojposchodový, viac ako 10,6 m hlboký komplex o celkovej ploche okolo 500 m² pochádzajúci z doby asi 3800 až 2500 pred Kr. 

Leží neďaleko chrámu Tarxien a po dôkladnom reštaurovaní bolo roku 2004 opäť otvorené pre verejnosť. Od roku 1980 je zapísané na zozname svetového dedičstva UNESCO.

Hypogeum Hal Saflieni je na rozdiel od ostatných maltských chrámov z megalitického obdobia labyrint podzemných chodieb, komôr a sál, vytesaný do skaly, postupne rozširovaný po dobu 1 300 rokov. Je čiastočne zdobený maľbami okrovej farby. Okrem oltárov a obetných komôr obsahuje nespočetné menšie výklenky v ktorých boli nájdené zvyšky kostí niekoľkých tisíc osôb a tiež soška "Spiaca kňažka".

Skoršie hypotézy, že hypogeum slúžilo ako pohrebisko, sa koncom 90. rokov 20. storočia zdali byť vyvrátené a vychádzalo sa z toho, že sa jedná o sakrálnu, obradnú stavbu, snáď centrum vtedajšej teokracie. Skutočnosť, že nájdené kosti (ako aj väčšina na Malte nájdených sošiek) boli výlučne ženského pohlavia, viedla potom k názoru, že dobová spoločnosť bola matriarchálna a v hypogaeu boli pochovávané kňažky a veštkyne. Najnovšie bol však aj tento názor spochybnený a žiadna všeobecne prijímaná teória neexistuje.

## Iné projekty

## Externé odkazy
* Trojrozmerný pôdorys hypogaea (z internetového archívu)
* Hal Saflieni Hypogeum (UNESCO) 

## Zdroj

Kategória:Archeologické lokality na Malte
Kategória:Lokality Svetového dedičstva na Malte
Golden Gate (prieliv)

**Golden Gate** (iné názvy: **Zlatá brána**, **Goldengatská zátoka**) je prieliv v Kalifornii v USA medzi zálivom San Francisco Bay na východe a Tichým oceánom na západe a medzi mestom San Francisco na juhu a Marin County na severe. Je široký od 1,5 do 5 km a dlhý asi 5 km. Vznikol poklesom zemských krýh na severnom okraji zlomového pásma San Andreas. Objavil ho v roku 1769 Francisco de Ortega. Pomenoval ho v roku 1846 John C. Frémont podľa vzoru Zlatého rohu v Istanbule. Golden Gate je preklenutý mostom Golden Gate Bridge.

## Zdroje

## Iné projekty

Kategória:Morské prielivy a úžiny
Kategória:San Francisco
Kategória:Geografia Kalifornie
Dolinka pod Sedielkom

náhľad|Dolinka pod Sedielkom a Modré pleso. Pohľad zo Sedielka
**Dolinka pod Sedielkom** (, , ) je vyšné severozápadné odvetvie Malej Studenej doliny, presnejšie Kotliny Piatich spišských plies ohraničené severozápadným úsekom Prostredného hrebeňa, hlavným hrebeňom od Širokej veže po Malý Ľadový štít a Ľadovým hrebeňom vo Vysokých Tatrách.

Dolinka má rozlohu  je úzka a dlhá. Je to kamenná pustatina, tu a tam len riedko pokrytá trsmi trávy a alpskou vegetáciou. V jej hornej časti sa nachádza malý ľadovcový kar a v ňom Modré pleso, najvyššie položené nevysychajúce tatranské jazero (). V dolinke, pre jej celodenné zatienenie, býva často v letných mesiacoch sneh. 

## Názov
Vyplýva z polohy pod  Sedielkom.

## Turistika
Dolinkou vedie z Malej Studenej doliny cez Sedielko do Javorovej doliny  zeleno značkovaný chodník a  žlto značkovaný chodník na Priečne sedlo a do Veľkej Studenej doliny.

## Referencie
  

## Iné projekty

## Externé odkazy
* na turistickej mape 

Kategória:Doliny Vysokých Tatier
Actium

Mys na západe stredného Grécka. Roku 31 pred n.l. sa tu odohrala námorná bitka medzi Octaviánovým loďstvom vedeným vojvodcom **Agrippom** a **[[Marcus Antonius|Marcom Antoniom]]**, ktorý velil východnej časti rímskeho štátu.

Rozhodujúca časť bitky sa odohrala v úžine tvoriacej vchod do Ambrakijského zálivu. Vchod do zálivu blokovali Agrippove lode, pričom Marcus Antonius sa ich blokádu snažil prelomiť. Agrippa zvolil taktiku, na základe ktorej postupne vylákal Antoniove lode zo zostavy na šíre more a potom s druhou časťou eskadry napadol zvyšok nehybne stojacich Antoniových lodí.

Egyptské lode, ktoré poskytla kráľovná **[[Kleopatra VII.]]**, opustili bojisko a za nimi namierila aj Antoniova loď. Útekom Antonia sa rozhodlo o osude bitky. Zvyšok lodí síce bojoval udatne, ale bez koordinácie velenia nemal šancu na úspech.

## Referencie
Student Agency

**STUDENT AGENCY k.s.** je česká spoločnosť so sídlom v Brne. 

Vznikla ako STUDENT AGENCY, s.r.o. v roku 1996, k 1. 8. 2013 bola transformovaná na komanditnú spoločnosť. Od založenia s.r.o. bol jej jediný vlastník a jednateľ Radim Jančura, k 1. 8. 2013 sa štatutárnym orgánom stala materská spoločnosť STUDENT AGENCY holding, a.s., ktorá už od 5. 2. 2013 vlastnila 98 % spoločnosti. Jediným spoločníkom - komanditistom s vkladom 20 000 Kč sa stal Radim Jančura. Tržby za rok 2008 boli 3,5 miliardy korún. Najväčší podiel mal predaj leteniek, ubytovanie a doplnkové služby (66 %), nasledované autobusovou dopravou (23 %), študijnými pobytmi v zahraničí a školskými zájazdmi (10 %) a pracovnými a au pair programami v zahraničí (1 %). Centrálu má v renesančnom Dome pánov z Lipé, ktorý vlastní Jančurova spoločnosť DPL Real.

**STUDENT AGENCY holding a.s.** bola zapísaná do obchodného registra 29. 11. 2012. Jej jediným akcionárom a jediným členom predstavenstva je Radim Jančura. Pôvodne vlastnil 2 akcie na meno v hodnote 1 milión Kč, od navýšenia základného kapitálu k 17. 7. 2013 vlastnil 454 týchto akcií. 

V novembri 2015 Radim Jančura oznámil, že chce autobusové linky Student Agency na jar 2016 postupne previesť na značku RegioJet (ktorú pôvodne používal pre železničnú dopravu), čo vraj bude pre cudzincov zrozumiteľnejšie, pretože príbeh jeho firmy ľudia za hranicami nepoznajú a je to nepraktický názov pre dopravnú firmu.

## Zahraničné pobyty
Pôvodnou hlavnou činnosťou spoločnosti boli študijné a pracovné pobyty pre mládež a dospelých. Mladé ženy majú možnosť vyskúšať si starostlivosť o deti v zahraničných rodinách (au pair), najmä vo Veľkej Británii a USA. Pobyty sú obvykle trojmesačné, ale môžu trvať i celý rok.

## Referencie


## Externé odkazy
* http://www.studentagency.cz – stránky společnosti
* Rozhovor se zástupcem společnosti Student Agency (ŽelPage, 1. 7. 2006)
* Ladislav Kocka: Z dobrých se inspirovat . Rozhovor s Radimem Jančurou. (Fresh magazine, 6/2006)
* Šéf Student Agency podnikatelem roku (HoryDoly, 28. 2. 2006)
* Na trase Praha-Brno jezdí další dopravce  (BUSportál, 21. 1. 2004)
* K autobusům na trase Praha-Brno, konkurenční boj autobusů (Hospodářské noviny, 9. 2. 2004)
* Autobusová válka o trasu Praha-Liberec půjde k soudu (centrum.cz, 6. 2. 2005)
* Student Agency chce i regionální linky (HN 15. 3. 2005)
* Ostře sledované žluté vlaky podporují tisíce lidí, Facebook.com

Kategória:Autobusová doprava v Česku
Kategória:Podniky v Brne
Kategória:Dopravné podniky v Česku
Kategória:Podniky založené v 1996
Barbarské kráľovstvo

**Barbarské kráľovstvá** boli štátne útvary, ktoré vznikali v priebehu 6. - 7. storočia na troskách bývalej Západorímskej ríše. 

Vytvárali ich väčšinou germánske kmene. Usadzovali sa tu v čase sťahovania národov so súhlasom Rimanov. Prichádzali do styku s antickou civilizáciou, od ktorej preberali rôzne prvky (písmo, výrobné postupy v poľnohospodárstve a medzi najvýznamnejšie patrilo kresťanstvo).

Medzi prvé takéto útvary patrila v polovici 6. storočia Ostrogótska ríša (493 – 555) v severnom Taliansku a podobne aj Longobardská ríša (568 – 774). Medzi významné štátne útvary patrila Vizigótska ríša na Pyrenejskom polostrove, ktorú v roku 711 rozvrátili Arabi, a Vandalské kráľovstvo v severnej Afrike. V tomto období prenikli germánske kmene aj na Britské ostrovy a začala sa formovať Franská ríša.

## Referencie

Kategória:Stredovek
Burgundská vojna

**Burgundská vojna** bol konflikt v rokoch 1474 – 1477, ktorý sa skončil zánikom Burgundského vojvodstva.

Vojna sa začala povstaním v Alsasku, ktoré sa postavilo proti burgundskej okupácii. Proti Burgundsku sa krátko nato vytvorila silná opozícia Švajčiarskeho spolku (boli v ňom združené kantóny), ktoré sa spojilo s Tirolským vojvodstvom. K nim sa vzápätí pridal aj večný rival Burgundska Francúzsko. 

Burgundský vojvoda Karol Smelý sa po strate Alsaska snažil získať Kolín, čo sa mu nepodarilo. Pokúšal sa však klásť prekážky svojim protivníkom. Francúzskemu kráľovi Ľudovítovi XI. chcel zamedziť spojenectvo s Anglickom, Kastílskom a Aragónskom a od cisára Fridricha III. chcel žiadať povýšenie Burgundska na kráľovstvo za sobáš jeho dcéry so synom Fridricha III., Maximiliánom. Karolovi Smelému sa ale nedarilo v bojoch proti Švajčiarskemu spolku a roku 1477 v bitke pri Nancy zomrel. Jeho smrťou prestalo Burgundsko existovať. Ešte v tomto roku sa Maximilián oženil s dcérou Karola Smelého Máriou, a tým sa Habsburgovci stali dedičmi Burgundska. 

Sobášom sa začali roztržky medzi Francúzskom a Maximiliánom, ktoré sa skončili až roku 1493 uzatvorením Senilského mieru. Francúzsko uznalo Maximiliánovi I. dedičstvo Burgundska, ktoré si do Francúzskej revolúcie zachovalo autonómne postavenie.

## Referencie
Zadné vrchy

**Zadné vrchy** je geomorfologický podcelok Turzovskej vrchoviny. Najvyšší vrch podcelku je Beskydok, dosahujúci výšku 

## Vymedzenie
Zaberá veľkú časť pohoria severne od údolia Kysuce, od štátnej hranice s Českom na západe po Olešnú na východe. Severozápadným smerom sa nachádza Morava, na západe nadväzujú Javorníky podcelkom Vysoké Javorníky, no ďalej sú to už len podcelky Turzovskej vrchoviny. Južným smerom sa popri rieke Kysuca tiahne Hornokysucké podolie, východným smerom pokračujú Predné vrchy a severne sa nachádza Kornická brázda.
 
## Významné vrcholy
* Beskydok – najvyšší vrch pohoria ()
* Beskyd ()
* Korytové ()
* Polianky ()
* Konečná ()

## Ochrana prírody
Západná časť územia (západne od Turzovky) patrí do CHKO Kysuce. Z maloplošných chránených území sa tu nachádza prírodná pamiatka Korniansky ropný prameň.

## Referencie

Kategória:Geomorfologické podcelky na Slovensku
Kategória:Turzovská vrchovina
Hornokysucké podolie

**Hornokysucké podolie** je geomorfologický podcelok Turzovskej vrchoviny. Je to erózno-denudačná brázda vytvorená v menej odolných slieňovcoch a pieskovcoch, tvorená nivou rieky Kysuca a priľahlou pahorkatinou.  Najvyšším vrcholom podcelku je  vysoká Buková na západnom okraji územia nad obcou Makov.

## Vymedzenie
Zaberá úzky pás v južnej časti územia, tiahnúci sa zo západu na východ v blízkosti rieky Kysuce, v celkovej dĺžke asi 30 km od Makova po Čadcu. Na severe susedí na krátkom úseku s Jablunkovským medzihorím, potom však už pokračuje Turzovská vrchovina podcelkami Predné vrchy a Zadné vrchy. Na západe a celom juhu až po Čadcu Hornokysucké podolie lemujú Vysoké Javorníky (podcelok Javorníkov), východným smerom v údolí Kysuce nadväzuje Krásňanská kotlina (podcelok Kysuckej vrchoviny) a následne Javorský Beskyd, patriaci do Kysuckých Beskýd.

## Ochrana prírody
Západná časť podcelku, približne po mesto Turzovka patrí do CHKO Kysuce.

## Doprava
Údolím Kysuce vedú významné komunikácie; Čadcou na sever do Česka a Poľska vedú cestné (diaľnica D3 a cesta I/11) i železničné (trať do Ostravy i do Zwardońa) ťahy. Z Čadce na Makov vedie cesta II. triedy i železničná trať.

## Referencie

Kategória:Geomorfologické podcelky na Slovensku
Kategória:Turzovská vrchovina
Predné vrchy

**Predné vrchy** je geomorfologický podcelok Turzovskej vrchoviny. Najvyšší vrch podcelku je  vysoká Sagatka na severnom okraji územia.

## Vymedzenie
Zaberá východnú časť pohoria, severne od rieky Kysuce a mesta Čadca, medzi Olešnou a Podzávozom. Z troch strán nadväzuje na podcelky Turzovskej vrchoviny - severne leží Kornická brázda, západne Zadné vrchy a južným smerom Hornokysucké podolie. Východným smerom sa za riečkou Čierňanka nachádza Jablunkovské medzihorie.

## Doprava
Údolím Kysuce vedú významné komunikácie, ktoré zasahujú toto územie len okrajovo; Čadcou na sever do Česka a Poľska vedú cestné (diaľnica D3 a cesta I/11) i železničné (trať do Ostravy i do Zwardońa) ťahy. Z Čadce na Makov vedie cesta II. triedy i železničná trať. Predné vrchy sú charakteristické kopaničiarskym osídlením, preto tu existuje pomerne hustá sieť ciest.

## Referencie

Kategória:Geomorfologické podcelky na Slovensku
Kategória:Turzovská vrchovina
Kornická brázda

**Kornická brázda** je geomorfologický podcelok Turzovskej vrchoviny. Najvyšší vrch podcelku je  vysoký Sulov na hranici s Českom na severozápadnom okraji územia.

## Vymedzenie
Brázda zaberá úzky pás v severnej časti pohoria, čiastočne popri hranici s Českom. Prebieha v smere západ – východ od Klokočova po Svrčinovec a riečku Čierňanka. Na severe sa nachádzajú Moravsko-sliezske Beskydy, východne i západne podcelok kopíruje štátnu hranicu. Južným smerom pokračuje Turzovská vrchovina podcelkami Zadné vrchy a Predné vrchy, východným smerom nadväzuje Jablunkovské medzihorie.

## Ochrana prírody
Časť podcelku patrí do CHKO Kysuce, z maloplošných chránených území sa tu nachádzajú:
* Megonky – prírodná pamiatka
* Klokočovské skálie – prírodná rezervácia 
* Polková – prírodná rezervácia

## Referencie

Kategória:Geomorfologické podcelky na Slovensku
Kategória:Turzovská vrchovina
Kategória:Brázdy na Slovensku
Ľadový hrebeň

[náhľad|[Ľadový zub a časť Ľadového hrebeňa]]
**Ľadový hrebeň** () je vedľajší, pomerne dlhý pozvoľný hrebeň, ktorý  sa odpája od Hlavného hrebeňa Vysokých Tatier v hlavnom severozápadnom vrchole Malého Ľadového štítu, vybieha do Malej Studenej doliny a oddeľuje Kotlinu Piatich spišských plies od  Dolinky pod Sedielkom vo Vysokých Tatrách. Jeho prvou eleváciou je  juhovýchodný vedľajší končiar Malého Ľadového štítu.

## Objekty na hrebeni
*Ľadové vrátka (s objektami: Zadné Ľadové vrátka, Zadná ľadová ihla, Prostredné Ľadové vrátka, Predná ľadová ihla, Predné Ľadové vrátka)
*Veľká ľadová kopa
*Ľadový zárez
*Prostredná ľadová kopa
*Malá ľadová štrbina
*Malá ľadová kopa
*Ľadový zub
*Zadná ľadová škára
*Ľadový hrb
*Predná ľadová škára
*Pfinnova kopa

## Prví na hrebeni
Časť hrebeňa od jeho ústia po Pfinnovu kopu prvý prešiel Jozef Déry pravdepodobne v auguste roku 1900. V zime    po tej istej ceste Jenő Serényi a Zoltán Votisky 13. mája 1914. Celý hrebeň prví prešli  Janusz Chmielowski, Karol Jordán, Jan Nowicki a horskí vodcovia Klemens Bachleda, Pavol Spitzkopf a nosič Stanisław Stopka 14. augusta 1903. V zimnom horolezeckom období boli prví Valéria Kovárová, Edita Krenová, Manicová, Maňa Mičiková, Bárdoš a Alexander Huba 19. mája 1946.

## Turistika
Na hrebeň nevedú značkované chodníky. Výstup je možný len s horským vodcom. 
 
## Referencie


## Iné projekty

## Externé odkazy
*Horolezectvo 
*Prechod hrebeňa

Kategória:Dvojtisícovky na Slovensku
Kategória:Vrchy Vysokých Tatier
Arťom Sergejevič Dziuba

**Arťom Sergejevič Dziuba** (; * 22. august 1988, Moskva, Rusko) je ruský futbalový útočník a reprezentant, ktorý hrá od roku 2015 za klub Zenit Petrohrad.

## Klubová kariéra
* FK Spartak Moskva (mládež)
* FK Spartak Moskva (2006-2015)
* Zenit Petrohrad (2015 -)

## Reprezentačná kariéra
V A-mužstve Ruska debutoval 11. 11. 2011 v priateľskom zápase v Pireuse proti tímu Grécka (remíza 1:1). 

V kvalifikačnej skupine G na EURO 2016 vo Francúzsku nastrieľal 8 gólov.

Tréner Leonid Sluckij ho zaradil do záverečnej 23-člennej nominácie na EURO 2016 vo Francúzsku, kde Rusko obsadilo so ziskom jediného bodu posledné štvrté miesto v základnej skupine B. Dziuba odohral na turnaji všetky tri zápasy svojho tímu.

## Referencie


## Iné projekty

## Externé odkazy
* Profil na Transfermarkt.com
* Profil na National-football-teams.com 
* Reprezentačné štatistiky v A-mužstve 

Kategória:Ruskí futbalisti
Kategória:Hráči FK Rostov
Kategória:Hráči FK Zenit Petrohrad
Kategória:Hráči FK Spartak Moskva
Kategória:Futbaloví útočníci
Kategória:Osobnosti z Moskvy
Planckova hviezda

**Planckova hviezda** je hypotetický kompaktný astronomický objekt, ktorý vzniká vtedy, keď hustota energie zrútenej hviezdy dosiahne Plankovu hustotu energie.
: \rho^E_\text{P}=\frac{E_\text{P}}{l_\text{P}^3}=\frac{c^7}{\hbar G^2} \approx 4,63 J/m3 \approx 5,15 kg/m3.

Táto hustota zodpovedá rádovo hmote 1023 Sĺnk, stlačenej do objemu jedného atómového jadra.

Predpokladá sa, že v takýchto podmienkach sa kvantuje časopriestor a gravitácia a na základe Heisenbergovho princípu neurčitosti sa objaví odpudivá sila, ktorá zabráni ďalšiemu kolapsu. Cez tento limit nemôže ďalej pokračovať v zrútení pretože by porušoval princíp neurčitosti. 
Táto odpudivá sila začína pracovať ovela skôr než dosiahne plankových dĺžiek a následné vytvorenie singularity, čo zabráni strate informácií.

Ukazuje sa že relativistické efekty sú extrémne gravitačne silné, čo vytvára mimoriadne silný vplyv dilatácie času vďaka ktorému sa bude javiť vonkajšiemu pozorovateľovi stabilná. Pozorovateľ na horizonte udalosti uvidí vesmír v zrýchlenom cykle.
Za zmenšovanie horizontu udalostí môžu kvantové efekty hawkingového žiarenia, pri ktorých ide vypočítať čas vyžiarenia Planckovej čiernej diery.

V roku 2014 Carlo Rovello a Francesca Vidotto pomocou teórie slučkovej kvantovej gravitácie ukázal, že v prípade, že hypotéza o existencii Planckovej hviezdy je správna, bude to riešiť problém firewallu čiernej diery. Okrem toho veľkosť Planckovej hviezdy na Planckovej dĺžke je oveľa väčšia, to znamená, že je dostatočný priestor pre uloženie všetkých informácií uložených v čiernej diere, ktoré môžu byť zakódované v Planckovej hviezde.
V prípade že sa potvrdí existencia Plankových hviezd vyrieší sa mnoho otázok a parodoxov spojených zo singularitou a čiernymi dierami.

## Referencie

## Pozri aj
* Čierna diera
* Kompaktná hviezda
* Gravahviezda

## Externé odkazy
* https://medium.com/the-physics-arxiv-blog/6cf7ec0ed28b
* Rovelli, Carlo; Vidotto, Francesca (2014). "Planck stars". International Journal of Modern Physics D. 23 (12): 1442026. arXiv https://arxiv.org/abs/1401.6562
* http://www.astronomicon.eu/2014/02/planckova-hvezda-uprostred-cernych-der/ 
* https://www.stoplusjednicka.cz/zahadna-kosmologie-2-informacni-paradox-cernych-der-ohniva-zed-planckova-hvezda

## Zdroj

Kategória:Hypotetické hviezdy
Kategória:Čierne diery
Kategória:Eponymické termíny v astronómii
Marae Taputapuatea

**Marae Taputapuatea** je starobylý posvätný komplex pozostávajúci z niekoľkých marae na ostrove Raiatea, ktorý je súčasťou Spoločenských ostrovov vo Francúzskej Polynézii. Raiatea sa nachádza približne v strede "polynézskeho trojuholníka", rozľahlej časti Tichého oceánu posiatej mnohými ostrovmi, ktorá bola ľudstvom osídlená ako posledná región Zeme.

Marae možno opísať ako uzavretý ohraničený priestor obdĺžnikového pôdorysu vydláždený z čadiča či koralových kameňov, na ktorom prebiehali náboženské obrady, ale aj stretnutia lodných navigátorov a cestovateľov. Taputapuatea bola politické, obradné a pohrebné centrum východnej časti Polynézia. 

V roku 2017 bola oblasť Taputapuatea (2,14 ha) zapísaná na zoznam svetového dedičstva UNESCO.

## Galéria

Marae Taputapuatea.jpg
Marae, Raiatea 2.jpg


## Iné projekty

## Externé odkazy
* 

## Zdroj

Kategória:Francúzska Polynézia
Kategória:Lokality Svetového dedičstva vo Francúzsku
Ľadové vrátka

**Ľadové vrátka** () je sedielko v hornej časti Ľadového hrebeňa, medzi masívom Malého Ľadového štítu v Hlavnom hrebeni Vysokých Tatier a Veľkou ľadovou kopou vo Vysokých Tatrách. Tvoria ho tri zárezy oddelené dvoma vežičkami:
* Zárezy:
***Zadné Ľadové vrátka* – najvyššie položený severozápadný zárez
***Prostredné Ľadové vrátka* – prostredný z troch zárezov, medzi  Zadnou a Prednou ľadovou ihlou
**P*redné Ľadové vrátka* – od severozápadu tretí úzky zárez, tesne pred Veľkou Ľadovou kopou.
*Vežičky:
***Zadná ľadová ihla* – od severozápadu prvá elevácia, z hrebeňa trochu vysunutá k Malej Studenej doline
***Predná ľadová ihla* – od severozápadu druhá elevácia, medzi Prostrednými a Zadnými Ľadovými vrátkami

## Prví v sedielku
Janusz Chmielowski, Karol Jordán, Jan Nowicki a horskí vodcovia Klemens Bachleda, Pavol Spitzkopf a nosič Stanisław Stopka 14. augusta 1903. V zimnom horolezeckom období boli prví Valéria Kovárová, Edita Krenová, Manicová, Maňa Mičiková, Bárdoš a Alexander Huba 19. mája 1946

## Turistika
Na sedielko nevedú značkované chodníky. Výstup je možný len s horským vodcom. 
 
## Referencie


## Iné projekty

## Externé odkazy
*Horolezectvo 
*Prechod hrebeňa

Kategória:Sedlá Vysokých Tatier
Benátske obranné stavby z obdobia 15. až 17. storočia: Stato da Terra - západná Stato da Mar

náhľad|Územný rozsah Benátskej republiky

**Benátske obranné stavby z obdobia 15. až 17. storočia: Stato da Terra - západná Stato da Mar** je názov jednej z cezhraničných pamiatok svetového kultúrneho dedičstva UNESCO, pozostávajúcej z viacerých stavieb na území Talianska, Chorvátska a Čiernej Hory. 

Je tvorená pevnosťami a opevnenými mestami Najjasnejšej republiky benátskej. Tieto miesta sú roztrúsené od vnútrozemia severného Talianska po východné pobrežie Jadranského mora a možno ich deliť do dvoch skupín. Kým talianske pozície v historickej oblasti *"Stato da Terra"* chránili Benátky pred okolitými európskymi mocnosťami, pevnosti a opevnené mestá na pobreží Jadranu spadali do tzv. *"Stato da Mar"* a boli opornými bodmi, ktoré mali zaručovať bezpečnú plavbu benátskej flotily smerom k Levante. Obranné stavby boli vystavané v štýle "alla moderna", ktorý bol v 15. storočí novátorský vzhľadom k rozmachu používania strelného prachu a nutnosti prispôsobiť vojenskú architektúru tejto skutočnosti.

## Prehľad lokalít
Nasledujúca tabuľka zahŕňa všetkých 6 lokalít, ktoré boli spoločne zapísané na zoznam pamiatok chránených UNESCOM.

## Iné projekty

## Externé odkazy
*
*

## Zdroj

Kategória:Lokality Svetového dedičstva v Taliansku
Kategória:Lokality Svetového dedičstva v Chorvátsku
Kategória:Lokality Svetového dedičstva v Čiernej Hore
Kategória:Dejiny Benátok